CELEX: 32020D0902
Language: da
Date: 2020-06-29 00:00:00
Title: Rådets afgørelse (FUSP) 2020/902 af 29. juni 2020 om ændring af afgørelse 2013/354/FUSP om Den Europæiske Unions politimission i de palæstinensiske områder (EUPOL COPPS)

30.6.2020   
               
               
                  DA
               
               
                  Den Europæiske Unions Tidende
               
               
                  L 207/30
               
            
         RÅDETS AFGØRELSE (FUSP) 2020/902
         af 29. juni 2020
         om ændring af afgørelse 2013/354/FUSP om Den Europæiske Unions politimission i de palæstinensiske områder (EUPOL COPPS)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 3. juli 2013 vedtog Rådet afgørelse 2013/354/FUSP (1), der videreførte EUPOL COPPS fra og med den 1. juli 2013.
                  
               
                     (2)
                  
                  
                     Den 28. juni 2019 vedtog Rådet afgørelse (FUSP) 2019/1114 (2), som ændrede afgørelse 2013/354/FUSP og forlængede den fra den 1. juli 2019 til den 30. juni 2020.
                  
               
                     (3)
                  
                  
                     Den Udenrigs- og Sikkerhedspolitiske Komité (»PSC«) besluttede den 28. marts 2019 og bekræftede den 16. april 2020, at missionen skulle forlænges med det samme mandat for en periode på yderligere 12 måneder indtil den 30. juni 2021 på den betingelse, at missionen vil blive gjort til genstand for en strategisk revision, så snart omstændighederne tillader det.
                  
               
                     (4)
                  
                  
                     EUPOL COPPS bør tildeles et finansielt referencegrundlag for denne nye periode på ét år.
                  
               
                     (5)
                  
                  
                     Den 14. maj 2020 besluttede PSC endvidere, at Kauko AALTOMAA, der blev udnævnt til missionschef den 28. september 2017 ved Den Udenrigs- og Sikkerhedspolitiske Komités afgørelse (FUSP) 2017/1802 (3), og hvis mandat blev forlænget den 2. juli 2019 ved Den Udenrigs- og Sikkerhedspolitiske Komités afgørelse (FUSP) 2019/1165 (4) indtil den 30. juni 2020, fortsat bør varetage denne funktion indtil den 30. september 2020.
                  
               
                     (6)
                  
                  
                     Afgørelse 2013/354/FUSP bør ændres i overensstemmelse hermed.
                  
               
                     (7)
                  
                  
                     EUPOL COPPS vil blive gennemført under forhold, som muligvis vil blive forværret og kunne hindre opnåelsen af målene for Unionens optræden udadtil, jf. traktatens artikel 21 —
                  
               VEDTAGET DENNE AFGØRELSE:
         
            Artikel 1
            I afgørelse 2013/354/FUSP foretages følgende ændringer:
            
                        1)
                     
                     
                        I artikel 6 tilføjes følgende stykke:
                        
                           »8.   Kauko AALTOMAA er missionschef for perioden fra den 1. juli 2020 til den 30. september 2020.«
                        
                     
                  
                        2)
                     
                     
                        I artikel 12, stk. 1, tilføjes følgende afsnit:
                        »Det finansielle referencegrundlag til dækning af udgifterne i forbindelse med EUPOL COPPS for perioden fra den 1. juli 2020 til den 30. juni 2021 udgør 12 651 893,91 EUR.«
                     
                  
                        3)
                     
                     
                        Artikel 15, stk. 3, affattes således:
                        »Den udløber den 30. juni 2021.«
                     
                  
         
            Artikel 2
            Denne afgørelse træder i kraft på dagen for vedtagelsen.
            Den finder anvendelse fra den 1. juli 2020.
         
         
            Udfærdiget i Bruxelles, den 29. juni 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  Rådets afgørelse 2013/354/FUSP af 3. juli 2013 om Den Europæiske Unions politimission i de palæstinensiske områder (EUPOL COPPS) (EUT L 185 af 4.7.2013, s. 12).
         
            (2)  Rådets afgørelse (FUSP) 2019/1114 af 28. juni 2019 om ændring af afgørelse 2013/354/FUSP om Den Europæiske Unions politimission i de palæstinensiske områder (EUPOL COPPS) (EUT L 176 af 1.7.2019, s. 5).
         
            (3)  Den Udenrigs- og Sikkerhedspolitiske Komités afgørelse (FUSP) 2017/1802 af 28. september 2017 om udnævnelse af missionschefen for Den Europæiske Unions politimission i de palæstinensiske områder (EUPOL COPPS) (EUPOL COPPS/1/2017) (EUT L 259 af 7.10.2017, s. 20).
         
            (4)  Den Udenrigs- og Sikkerhedspolitiske Komités afgørelse (FUSP) 2019/1165 af 2. juli 2019 om forlængelse af mandatet for missionschefen for Den Europæiske Unions politimission i de palæstinensiske områder (EUPOL COPPS) (EUPOL COPPS/1/2019) (EUT L 182 af 8.7.2019, s. 43).